Univerzitet u Flensburgu

Univerzitet u Flensburgu ili Evrospki univerzitet u Flensburgu (njemački: Europa-Universität Flensburg, EUF) je univerzitet u Flensburgu u severnoj Nemačkoj. Osnovan je 1994. godine i najseverniji je univerzitet u Nemačkoj. Iako formalno ima puni univerzitetski status i pravo da dodeljuje doktorate, Univerzitet u Flensburgu uglavnom nudi obrazovanje iz oblasti učiteljskih i drugih društvenih nauka. Univerzitet organizuje nemačko-danske dodiplomske kurseve u saradnji sa Univerzitetom južne Danske. Historija Planovi o osnivanju univerziteta u Šlezvigu i Holštajnu datira još iz sredine 16. veka. Od 1620-ih godina, dva vladara, danski kralj Christian IV i vojvoda Friedrich III, želeli su osnovati protestantski univerzitet u Flensburgu, tada najznačajnijem gradu u vojvodstvu Šlezvig. Kada je flensburgski građanin Hans Marquartzen obećao osnivanje takvog hrišćanskog univerziteta 1632. godine putem novčanih i materijalnih donacija, ideja o osnivanju je bila nadomak ostvarenju. Međutim, Tridesetogodišnji rat, koji je ubrzo doveo do delimičnog razaranja grada, stavio je sve daljnje planove van snage. Friedrich III je u svojoj oporuci zamolio svog sina Christiana Albreahta da nastavi sa radovima na osnivanju univerziteta. Vojvoda Christian Albrecht konačno je 1652. godine došao do carske privilegije za osnivanje univerziteta pri čemu je prvo pregovarao sa Flensburgom. Međutim, pošto je grad bio deo vojvodstva Šlezvig, koje je bilo danskog lena, a ne Svetog Rimskog Carstva, otvaranje nove visokoškolske ustanove u Flensburgu nije bilo pravno moguće. Umesto toga, Kiel, koji se nalazio u Gotorfovom delu nemačkog vojvodstva Holštajn, dobio je Christian-Albrechts-Univerzitet 1665. godine. Ova institucija ostala je jedini univerzitet u Šlezvig-Holštajnu tokom više od 300 godina. 1877. godine Flensburg je prvi put postao sedište visokog obrazovanja kada je otvorena lokalna Pomorska škola. Direktna preteča današnjeg univerziteta, lokalni Pedagoški fakultet, osnovan je 1946. godine. Povezano Lista univerziteta u Njemačkoj Obrazovanje u Njemačkoj Izvori